**Aiškinamojo rašto 3 priedas**

**PASTABŲ, GAUTŲ DĖL KLAIPĖDOS MIESTO SAVIVALDYBĖS STRATEGINIO PLANAVIMO TVARKOS APRAŠO PAKEITIMO (SVARSTANT SAVIVALDYBĖS TARYBOS KOMITETUOSE 2020 M. BIRŽELIO MĖN.), APIBENDRINIMAS**

|  |  |  |  |
| --- | --- | --- | --- |
| **Eil. Nr.** | **Pasiūlymo esmė** | **Pateikęs subjektas** | **Savivaldybės administracijos atliktos korekcijos** |
| 1. | Miesto plėtros ir strateginio planavimo komiteto nariai nepritarė siūlomam sprendimo projektui.  Diskutavo, kad Strateginio planavimo grupės (SPG) pirmininku neturėtų būti Meras, o nariais – Mero pavaduotojai, kai kurie nariai siūlė, kad SPG nariais būtų Savivaldybės administracijos vyriausieji patarėjai.  NUTARTA: Nepritarti sprendimo projektui. Prašyti savivaldybės administracijos direktoriaus įvertinti pastabas ir pateikti alternatyvius siūlymus dėl Strateginio  planavimo grupės sudėties. | Miesto plėtros ir strateginio planavimo komitetas | **Siūloma Strateginio planavimo grupės sąvokos formuluotė:**  2.13. Strateginio planavimo grupė (SPG) – KMSA direktoriaus įsakymu patvirtinta darbo grupė, kuriai vadovauja KMSA direktorius ir kurią sudaro **KMSA pavaduotojai bei KMSA direktoriaus deleguoti KMSA valstybės tarnautojai. SPG nuostatai tvirtinami KMSA direktoriaus įsakymu. Į SPG posėdžius gali būti kviečiami Klaipėdos miesto meras, jo pavaduotojai ir, atsižvelgiant į svarstomų klausimų problematiką, kiti savivaldybės tarybos nariai bei KMSA darbuotojai.** |
| 2. | Sveikatos ir socialinių reikalų komitetas nepritarė siūlomam sprendimo projektu.  Komiteto nariai diskutavo, kad Strateginio planavimo grupės neturėtų būti politikai – Meras ir jo pavaduotojai. Kai kurie nariai siūlė, kad nariais būtų Savivaldybės administracijos direktorius, jo pavaduotojai ir Savivaldybės administracijos darbuotojai.  Siūlė tvarkos apraše apsibrėžti, kiek kartų per metus keičiamas strateginis veiklos planas  Siūlė sudaryti sąlygas tarybos nariams labiau įsitraukti į strateginio veiklos plano rengimo procesą. | Sveikatos ir socialinių reikalų komitetas | **Siūloma ta pati Strateginio planavimo grupės sąvokos formuluotė, kaip šios lentelės 1 punkte.**  **Siūloma pakeisti 38 punktą, numatant, kad:**  38. **SVP išsamiai peržiūrimas ir keičiamas kartą per metus, įvertinant SVP programų įgyvendinimo rezultatus, užfiksuotus SVP įgyvendinimo tarpinėse ataskaitose. Esant rimtoms priežastims, SVP gali būti keičiamas ir dažniau.** Pasiūlymus dėl SVP keitimo gali teikti savivaldybės tarybos nariai, KMSA padaliniai, kiti suinteresuoti fiziniai ir juridiniai asmenys.  Pagrindimas: *Peržiūrėta Lietuvos savivaldybių praktika, t.y. galiojantys strateginio planavimo tvarkos aprašai ir viešai skelbiama informacija apie SVP pakeitimus. Dauguma savivaldybių strateginio planavimo tvarkų aprašuose nėra apsibrėžusios, kas kiek laiko yra keičiamas strateginis veiklos planas (daugiau yra įvardijamos priežastys dėl kurių keičiama, pvz., reikalinga įtraukti naujus tikslus, uždavinius, priemones, išbraukti priemones, tikslinti ar įtraukti rodiklius, perskirstyti lėšas ir pan.), nemažai savivaldybių yra nustačiusios, kad SVP yra tikslinamas ne dažniau kaip kartą ketvirtį. Radome tik vienos savivaldybės – Kauno miesto, kurios taryba strateginio planavimo tvarkos apraše yra nustačiusi, kad keičia SVP tik kartą per metus, tačiau praktika rodo (interneto svetainėje* [*www.kaunas.lt*](http://www.kaunas.lt)*), kad 2019 m. Kauno miesto savivaldybės SVP tarybos sprendimais buvo tikslintas 5 kartus (tais pačiais metais Klaipėdos miesto savivaldybės SVP – 3 kartus).*  **Siūloma pakeisti ir išdėstyti 24-28 punktus taip:**  24. KMSA padaliniai, atsižvelgdami į KSP, savivaldybės veiklos prioritetus, kitus planavimo dokumentus, seniūnaičių pasiūlymus bei savivaldybės biudžeto pajamų ir kitų finansavimo šaltinių prognozę trejiems metams, parengia VP projektus. Į KMSA padalinių VP projektus integruojami kuruojamų biudžetinių įstaigų VP projektai, taip pat įmonių ĮVP dalys, kurioms įgyvendinti reikalingos lėšos iš savivaldybės biudžeto ar kitų nuo savivaldybės priklausančių finansavimo šaltinių. VP projektai pateikiami Strateginio planavimo skyriui.  25. Strateginio planavimo skyrius, gavęs iš KMSA padalinių VP projektus, išanalizuoja jų parengtumą, pagrįstumą, atitiktį KSP, savivaldybės veiklos prioritetams, kitiems planavimo dokumentams bei savivaldybės biudžeto pajamų ir kitų finansavimo šaltinių prognozei trejiems metams ir parengia SVP projektą.  26. Parengtas SVP projektas teikiamas svarstyti SPG. SPG išnagrinėja SVP projektą ir, esant reikiamybei, suformuoja pasiūlymus jį koreguoti ar pildyti. SVP projektą koreguoja ir pildo Strateginio planavimo skyrius. SVP projektas SPG gali būti nagrinėjamas atskiromis dalimis.  27. SPG apsvarsčius ir pritarus SVP projektui, SVP programos pagal kuruojamas sritis yra teikiamos svarstyti savivaldybės tarybos komitetams. Komitetai, apsvarstę SVP programas pateikia pastabas ir pasiūlymus dėl jų koregavimo/papildymo. Komitetuose gautos pastabos yra apibendrinamos ir svarstomos SPG, suformuojamos išvados, pagal kurias koreguojamas SVP projektas.  28. Pakoregavus SVP projektą, jis yra perduodamas Finansų skyriuimaksimalių asignavimų programoms planui parengti.  *Pagrindimas: nesiūlome tvarkos apraše nustatyti konkrečių datų, nes tvarkos aprašo 12 punkte numatyta, kad SVP rengimo grafikas tvirtinamas kasmet KMSA direktoriaus įsakymu, tikslios datos priklauso nuo įvairių aplinkybių. Svarbiausia įgyvendinti visuose komitetuose išreikštą politinę valią - komitetams privaloma iš anksto pristatyti SVP. Vadovaujantis siūlomais punktais, Savivaldybės tarybos nariai pamatytų SVP projektą iki tol, kol jis yra atiduotas Finansų skyriui perskaičiuoti ir „apkarpyti“ lėšų poreikį, ir galėtų pateikti pastabas/pasiūlymus.* |
| 3. | Finansų ir ekonomikos komitetas pritarė pateikė pastabas:  1. Pakeisti Aprašo 2.13 punktą taip: Savivaldybės administracijos direktorius sudaro strateginio planavimo grupę, o meras deleguoja savo atstovus.  2. Pakeisti Aprašo 25 punktą: KMSA padaliniai pristato Savivaldybės tarybos komitetams, kuruojantiems atitinkamą sritį, VP projektus nuo spalio 1 d. iki lapkričio 1 d. | Finansų ir ekonomikos komitetas | **Siūloma ta pati Strateginio planavimo grupės sąvokos formuluotė, kaip šios lentelės 1 punkte.**  **Siūloma pakeisti ir išdėstyti 24-28 punktus taip, kaip nurodyta šios lentelės 2 punkte.** |
| 4. | Pateikti 3 siūlymai:  1. SPG sudaryti savivaldybės administracijos direktoriaus įsakymu iš administracijos direktoriaus, jo pavaduotojų, vyriausiųjų  administracijos direktoriaus patarėjų, atsakingų už svarbiausius įgyvendinamus projektus, kurių pareigybės aprašymuose numatyta pareiga dalyvauti rengiant savivaldybės strateginio planavimo dokumentus ir biudžetą bei atskirų tiesiogiai administracijos direktoriui pavaldžių struktūrinių padalinių vadovų;  2. Aprašo dalį dėl bendruomenių ir seniūnaičių įtraukimo siūlau papildyti nuostata, kad parengtas SVP projektas ne vėliau kaip iki spalio 31 d. apsvarstomas išplėstinėse seniūnaičių sueigose. Siūlymo tikslas yra tas, kad į išplėstinių seniūnaičių sueigų sudėtį įeina ir bendruomenių atstovai, ne vien seniūnaičiai.  3. Parengtas SVP projektas ne vėliau kaip iki spalio 31 d. pagal atskiras savivaldybės programas būtų teikiamas svarstyti ir teikti pasiūlymus Miesto plėtros ir strateginio planavimo bei Finansų komitetams visa apimtimi bei šakiniams komitetams pagal kuruojamas veiklos sritis | Savivaldybės tarybos narė Elida Mantulova | **Siūloma ta pati Strateginio planavimo grupės sąvokos formuluotė, kaip šios lentelės 1 punkte.**  **Siūloma papildyti 30 punktą:**  30. SPG pritarus SVP projektui, jis paskelbiamas savivaldybės interneto svetainėje, taip sudarant galimybes savivaldybės bendruomenei susipažinti su dokumentu ir nustatant terminą pastaboms bei pasiūlymams pateikti. **SVP projektas pristatomas viešame renginyje, kuriame kviečiami dalyvauti seniūnaičiai, bendruomenės atstovai, kiti suinteresuoti fiziniai ir juridiniai asmenys**.  (...)  *Pagrindimas: nesiūloma formalizuoti SVP projekto svarstymo išplėstinėse seniūnaičių sueigose, nes tai pailgintų SVP rengimo procedūras, kurios metų gale yra labai įtemptos, nes programų finansavimas priklauso nuo LR valstybės ir savivaldybių biudžeto rodiklių įstatymo projekte skelbiamų savivaldybės prognozuojamų pajamų, taip pat nuo daugybės kitų rodiklių, kurie paaiškėja besibaigiant metams – pokyčių valstybinio lygmens teisės aktuose, SVP programų įgyvendinimo rezultatų, lėšų panaudojimo etc. Reikia atkreipti dėmesį, kad bendruomenė yra labai įtraukiama į strateginio plėtros plano, kitų ilgalaikių strateginio planavimo dokumentų rengimo procesus. SVP yra rengiamas pagal minėtų dokumentų nuostatas ir yra savivaldybės veiklos dokumentas, seniūnaičiams siūlomais naujai įvesti tvarkos aprašo 22-23 punktais yra sudaroma galimybė pateikti siūlymus, kurie bus kvalifikuotai įvertinti. Vadovaujantis Vietos savivaldos įstatyme apibrėžtomis seniūnaičių funkcijomis, jie turėtų susirinkti informaciją iš atstovaujamoje teritorijoje esančių bendruomenių ar kitų suinteresuotų fizinių/juridinių asmenų, taip būtų užtikrintas bendruomenių įtraukimas ir seniūnaičių veiklos aktualizavimas. Siūloma tęsti tradiciją ir organizuoti viešą pristatymo renginį, kuriame gali dalyvauti ne tik išplėstinių seniūnaičių sueigų nariai, bet ir verslo asociacijos, politinių partijų/judėjimų atstovai, kiti besidomintys asmenys.*  **Siūloma pakeisti ir išdėstyti 24-28 punktus taip, kaip nurodyta šios lentelės 2 punkte.** |
| 5. | Miesto ūkio ir aplinkosaugos komitetas nepritarė sprendimo projektui. Komitetui buvo pateikta informacija apie kitų komitetų pastabas, komiteto narė Elida Mantulova pristatė savo raštu pateiktas pastabas. Komiteto nariai siūlė įvertinti minėtas pastabas ir koreguoti tvarkos aprašą. | Miesto ūkio ir aplinkosaugos komitetas |  |
| 6. | Kultūros, švietimo ir sporto komitetas nepritarė sprendimo projektui. Komiteto nariams buvo pateikta informacija apie kitų komitetų pastabas, komiteto nariai siūlė jas įvertinti ir koreguoti tvarkos aprašą. | Kultūros, švietimo ir sporto komitetas |  |